經數: 一九七四

經名: 寶王三昧念佛直指卷上

頁數: 三六一

上	欄

此見. 故則衆生之心全是應佛. 以離此心外

更無佛故. 二者心卽果佛. 旣心是果佛. 故知

無有成佛之因. 以衆生心中已有如來結加

趺坐. 豈待當來方成果佛. 此之二義. 初是應

佛. 次是果佛. 當知果佛本具. 非從緣成則作

而是. 全修成性. 顯非修德因緣成佛也. 若以

作是顯於三觀. 則空破假立. 皆名爲作. 二

邊之觀也. 不破不立. 名之爲是. 中道之觀也.

全是而作. 則三諦俱破俱立. 全作而是. 則三

諦俱非破立. 卽中之空假名作. 則能破三惑

立三法. 故感他佛三身圓應. 能成我心三身

當果. 卽空假之中名是. 則全惑卽智. 全障

卽德. 故心是應佛. 心是果佛. 故知作是之義

一心修者. 乃不思議之三觀. 爲十六觀之總

體. 一經之妙宗也. 文出此中. 義遍初後. 是故

行者當用此意修淨土因. 或曰. 何不依經所

說惟以事想直生淨土. 乃顯慧觀之門. 使初

心難入耶. 答曰. 觀慧事想乃至人中微善. 但

得一心. 皆可生於淨土. 但粗妙之不同耳. 粗

則惟彼事想. 妙則專乎心觀. 疏云. 良以圓解

全異小乘. 小昧惟心. 佛從外有. 是故心佛其

體不同. 大乘行人知我一心具諸佛性. 託境

修觀佛相乃彰. 今觀彌陀依正爲緣. 熏乎心

性. 心所具極樂依正由熏發生. 心具而生.

豈離心性. 全心是佛. 全佛是心. 終日觀心. 終

日觀佛. 其旨明矣. 又應了知. 法界圓融不思

議體作我一念之心. 亦復擧體作生作佛作

依作正作根作境. 一心一塵至一極微. 無非

法界全體而作. 旣一一法全法界作. 故趣擧

中	欄

一. 卽是圓融法界全分. 旣全法界. 有何一

物不具諸法. 以一切法一一皆具一切法故.

是故今家立於惟色惟香等義. 又云. 毘盧遮

那遍一切處. 一切諸法皆是佛法. 所謂衆生

性德之佛. 非自非他非因非果. 卽是圓常大

覺之體. 故知果佛圓明之體. 是我凡夫本具

性德. 故四三昧通名念佛. 若此觀門託彼安

養依正之境. 用微妙觀專就彌陀顯眞佛體.

雖託彼境. 須知依正同居一心. 心性周遍. 無

法不造. 無法不具. 若一女法從心外生. 則不

名爲大乘觀也. 又仁王般若經云. 佛問波斯

匿王. 汝以何相而觀如來. 王言. 觀身實相.

觀佛亦然. 無前際中際後際. 不住三際. 不離

三際. 不住五[&FFFF]#. 不離六處. 不住四大. 不離四

大. 不住六處. 不離六處. 不住三界. 不離三

界. 乃至非見聞覺知. 心行處滅. 言語道斷. 同

眞際. 等法性. 我以此相觀如來身. 佛言. 應如

是觀. 若他觀者. 名爲邪觀. 此義益明矣. 又

云. 若其然者. 何不直觀彼土眞身之妙. 而

又此經敎人先修像觀耶. 答. 娑婆敎主稱讚

樂邦. 務引衆生出離五濁. 敎觀彼佛六十萬

億那由他由旬之法身. 而先之以華上寶像

者. 開示方便使觀粗見妙也. 繼之以丈六八

尺之像者. 隨順下凡使觀小見大也. 蓋粗妙

異想. 悉從性而起修. 小大殊形. 咸自本而垂

跡. 能觀之性初無差別. 所觀之境寧可度量.

是故圓頓之談一音普被. 開示其次第而非

漸. 隨順其根器而非偏. □啓觀門全彰實相.

像敎之源豈不在玆. 此是念佛三昧單提直

下	欄

截之旨. 始終不二之談. 大乘圓頓之道. 如日

月普照天下後世. 使知眞妄之心卽一而不

同. 而理有所詣也. 可謂不離日用. 解行觀慧

悉皆具足. 學者可不盡其心哉

道場尊像念佛正觀第五

夫觀慧三昧者. 當以斯觀慧之旨. 觀彼極樂

依正. 使此心純熟. 心境理一. 而直生於彼

土也. 道場正觀者. 以彼雖達觀慧之旨. 而六

根所對尙留塵境. 或有退轉故. 於道場聖像

乃至莊嚴供具. 卽與極樂依正一體而觀. 行

人雖未離娑婆. 以此心觀一故. 如已生淨土

矣. 於命終時. 莫不感應. 且如行人懺悔行事

淸淨道場莊嚴供事. 至於一香一華. 豈不卽

彼三諦之理. 若不以此諦理. 事事之中正念

觀察. 使勝行有歸. 則於大乘圓頓之道. 不能

開顯. 如彼佛土. 有無量一一莊嚴之具. 皆從

彼佛初修菩薩行時. 因行所感. 因行旣立. 果

土現前. 故莊嚴具勝妙無盡. 我今觀果知因.

則知三昧道場一一莊嚴與彼極樂因果無

二. 豈不亦各各成大三昧. 顯諸法門圓融微

妙. 如極樂土等無差別. 亦自卽彼嚴具爲妙

身相. 身相供事非彼非此非一非多. 依正互

融顯法界理. 如諸佛土不可思議. 豈可視爲

末木所成境耶. 故知或境或心或身或土. 同

一受用自在無□. 經云. 以波羅蜜所生一切

寶蓋. 於一切境界淸淨解所生一切華帳. 無

生法忍所生一切衣. 入金剛法無□心所生

一切鈴網. 解一切法如幻心所生一切堅固

香. 周遍佛境界如來座心所生一切寶衆妙

經數: 一九七四

經名: 寶王三昧念佛直指卷上

頁數: 三六二

上	欄

座. 供養佛不懈心所生一切寶幢. 解諸法如

夢歡喜心所生一切佛所住處寶宮殿. 無著

善根所生一切寶蓮華雲等. 以是觀之. 則知

極樂依正之境乃是彌陀如來因行所成. 今

感其果. 我此道場旣是生淨土因. 勝劣雖有

不同如海如□. 而其氣分豈不與同體耶. 因

是義故. 則道場中六根所對香華燈燭勝□

寶蓋一切供具. 乃至衣服臥具飮食醫藥諸

受用具. 一色一香及一微塵. 無非三昧. 無

非法門. 皆能使人發乎妙解悟心證聖. 雖未

聞音. 亦能表現念佛三昧諸大法門. 亦卽一

切生佛之身境智無□. 亦能與我同行. 爲眞

法侶. 行人敢輕視之. 使不發妙悟俱生彼國.

可乎. 經云. 禪定持心常一緣. 智慧了境同三

昧. 義亦若是. 能作此觀. 則根境一致. 何但我

之三業爲能修也. 又如地獄苦具刀杖劍火.

以彼先造惡因所使. 皆能搖動爲蛇爲狗爲

蟲爲鳥. 穿骨入體. 作諸苦事. 肉道場中

諸莊嚴具. 而不依正同源皆解脫法. 與我共

成三昧者乎. 又道場莊嚴形皆異物. 尙能使

人發乎妙解. 肉今所奉尊像. 恭敬供養. 盡心

竭志. 如父如母. 豈不能令我解脫速生安養.

且如一佛二菩薩像置道場中. 爲的對懺悔

之主. 餘像是伴. 總名爲正. 諸莊嚴具悉名爲

依. 是則主伴依正. 與彼極樂依正. 雖粗妙不

同. 而其像主所有神通願力. 同佛眞身. □

之則靈. 心之則應. 有何差別. 旣無差別. 則於

此像豈可但作土木膠漆金彩所成之見. 而

不作西方極樂大願相好眞身之佛觀耶. 若

中	欄

於像中不見眞身. 則其心不一. 三昧難成. 妙

悟不深. 失之甚矣. 蓋今所見之像. 與彼眞身

實無二致. 但以彼佛大慈普遍. 於無二身. 隨

機應現. 示眞示化. 或示形像. 而我亦眼障尙

深. 於一法中. 所見自異. 於佛眞身. 而謂像

耳. 則知此像豈實像哉. 譬如觀經三輩九品

接引之佛. 隨其品位. 所遣從勝至劣. 各各不

同. 故知我所見像. 實亦當我所見. 豈佛慈

不普. 而示我以像哉. 雖然見有不同. 皆卽彌

陀一體. 又如經說懺彼眼障漸薄. 見佛座已.

先見一佛二佛. 障又薄時. 漸漸見佛遍虛空

界. 以彼例此. 若我懺願心生之心與理相應.

先見佛像及化. 後能見佛眞身. 又如華嚴會

上. 佛體本一. 大菩薩衆見佛是廣大無量天

冠莊嚴舍那之身. 三乘見佛是王宮降生老

比丘身. 我等凡夫故. 應見佛是土木所成之

身. 不爾. 云何普賢觀經但懺眼罪而得見佛.

是知佛本一體. 或眞或像. 實見者自異耳. 又

昔有人. 刻木爲母. 母身本木. 人有借覓於母.

或與或吝. 木母亦能形喜□色與眞母同. 彼

世間孝意所感. 尙能若是. 肉我無量大願神

通之佛卽眞寶像. 不及木母者乎. 肉古今造

像徵驗不一. 或放光明. 或示瑞應. 乃至身生

舍利. 水溺火焚不壞者. 載之傳記. 不可具

陳. 則我道場像主卽是彌陀如來眞實色身.

而我障故. 謂是像耳. 縱彼直謂是像. 亦能入

前像觀. 從像見眞. 豈不顯同體之妙. 經云. 佛

淸淨身遍一切處. 又云. 一切諸法無非佛法.

何特此像而非佛乎. 或問. 離一切相. 卽名爲

下	欄

佛. 佛身尙非. 何肉此像與佛同耶. 答. 若於相

非佛. 何止於像. 離舍那報身. 亦非是佛. 若一

切非佛. 卽一切是佛. 何非佛耶. 若知此義. 則

悟我今所奉尊像不離願海. 具大神方. 能攝

能受. 所有一切方無畏等十八不共大慈大

悲常樂我淨相好光明. 與彌陀全身等無差

別. 而我於中懺悔行事. 當如乞人得近帝王.

常懷□戰. 畏愛兼抱. 渴仰攝受. 冀心出離. 肉

復歷劫難過. 今旣遭逢. 豈可輕易使勝行不

進自作障難耶. 又念彼佛. 哀憫我故. 垂示像

身. 受我懺悔. 旣受我懺. 則一切重罪定得消

滅. 必生淨土. 於是心得歡喜. 忽如天廓地

淸. 獲得法眼. 彼極樂國可如目睹. 故知眞像

一致之說非不甚深. 學者宜盡其誠. 莫作異

解

闢斷空邪說第六

釋迦如來一代聖敎. 一本於善惡果報因緣

諸法. 爲始終不易之正敎也. 雖有百非超脫

之句. 豈必離乎因緣法哉. 奈何今時有一等

斷人善根極惡闡提之輩. 不識佛祖爲人破

執除疑解粘去縛之談. 隨他脚後□轉. 妄謂

除此心外諸行皆空. 無佛無法. 非善非惡. 錯

認妄識是眞. 謂此心外無法可得. 遂卽撥無

因果排斥罪福. 言一切菩薩諸佛形像□是

個金銀銅鐵土塊木頭. 一大藏敎亦□是個

樹皮. □不淨底故紙. 本非眞實. 何足依憑. 於

一切善行功德. 無不一一掃除謂言著相. 一

路談他之短. 顯己之長. 或存所參話頭而又

謂不可固執. 索性使人內外空索索谿達地

經數: 一九七四

經名: 寶王三昧念佛直指卷上

頁數: 三六三

上	欄

了. 卽乃潛行諸惡及□怒癡等. 反謂於道無

□. 自□□他. 內心腐爛殆不可聞. 譬如師

子身中蟲. 自食師子身中肉. 此等見解其類

甚多. 必是天魔波旬昔恨未消所遣來者. 令

同我形服壞我道法而無遺餘. 嗚呼痛哉. 若

如彼見. 謂形像非佛. 不知何者是佛. 紙墨非

經. 不知何者是經. 若自心是佛. 何物非心. 而

獨謂聖人之像非心非佛耶. 又心旣是佛. 何

人無心. 而獨謂汝心是佛. 使人非像非經耶.

不知衆生之心全體在迷. 必假聖人形像經

法. 而表見之使人有所悟解也. 若有悟解. 則

識生佛眞心平等遍一切處. 經云. 諸佛說空

法爲度於有故. 若復著於空. 諸佛所不化. 又

云. 寧可說有如須彌山. 不可說無如芥子許.

縱證空法. 猶滯小乘. 豈能如大菩薩等. 從空

入有證於俗假. 於衆生界如佛度生者也. 是

故小乘空見是大乘菩薩所棄. 佛說空法是

未了義. 又佛說空法. 乃卽有顯空. 空不離有.

得名眞空. 今人說空. 離有方空. 空成斷見. 深

爲可畏. 如陷坑[&FFFF]#永不可出. 永嘉云. 棄有著

空病亦然. 還如避溺而投火. 斯之謂也. 善星

比丘妄說法空. 寶蓮香比丘尼私行□欲. 生

陷泥□. 豈不是後人龜鑑. 後人不以爲戒. 復

蹈其已覆之轍. 如盲引盲衆. 使師及弟子自

甘沒溺. 可悲甚矣. 又若孝子. 聞父過惡. 以承

彼生育之恩. 猶尙之忍. 肉我釋氏之子負出

世恩. 於佛形像法言恣意輕毁. 安然不懼. 可

不痛傷. 此人必向五無間獄大熱猛焰之中.

各各自受今日謬解之報. 豈虛語哉. 縱是德

中	欄

山丹霞亦但如文殊等. 一時爲人破執顯理

耳. 豈欲以此敎後世耶. 今爲其後者不識先

人之方便. 更喫彼已吐之唾. 一向謬謂□佛

殿燒木佛是究道之行. 可謂顚倒. 若遵彼遺

說. 惟能燒□便是道者. 今天下釋子皆當如

文殊師利. 以劍自隨. 有佛殺佛. 無佛斫像. 卽

是道矣. 更不須以佛所傳定慧等學而爲道

耶. 又佛法門得久住者. 全賴經像形服威儀

善行乘法而已. 不知捨是何據而得久住者

哉. 是故佛說. 於諸經像敬之不至. 尙獲大

罪. 肉更輕毁. 罪逆可知. 妙經有云. 提婆達多

昔作仙人阿私陀時. 爲釋迦師. 釋迦自以其

身而爲床座奉上供養. 令我具足六度相好

金色無畏攝法. 乃至不共神通道力. 成佛度

生等者. 皆因達 多善知識也. 今釋迦已得證

果. 欲相成其道. 不說法空. 但逆讚其法. 微損

佛足小指. 尙不逃於地獄長劫之痛. 何肉後

五百歲. 斷人善根妄說法空者. 豈能[&FFFF]#苦果

耶. 又佛說法空. 蓋欲令人體空斷惡. 奈何不

識佛意. 而反滯空退善. 豈不顚倒. 又彼於

諸不善尙說無□. 不知善法何□而欲不修.

古人以不落因果答學者問. 而五百世墮野

狐身. 非百丈老人. 不能脫之. 肉今妄說法空

撥無因果. 不懼後世. 恣意妄談. 非止毁於經

像. 又將素食之人比之牛羊. 說法之人叱爲

虛解. 罪將安極. 不知慧解如人之目. 道行如

人之足. 有目無足. 雖見而不能行. 有足無

目. 雖行而不能見. 以不見故必墮坑塹. 以

不行故奚到寶所. 雖不能到. 還識是非. 旣墮

下	欄

坑塹. 身命俱失. 如經所謂五度如盲般若如

導. 以如盲故行必墮凶. 以如導故必到寶所.

豈可反叱經敎之談爲虛解也. 然則解行雖

各爲要. 設使有行無解. 莫若慧解爲優. 譬如

羅漢應供象身□纓. 其義可了. 又若有解無

行. 菩提可發. 有行無解. 難會圓乘. 故知文殊

解深爲諸佛之師. 普賢行大作群生之父. 豈

可偏滯一隅而自執也. 禪宗南嶽尙以不似

一物不無修證不可汚染. 爲悟道入門之要

旨. 肉今人邪見若是之深. 豈不速疾陷於極

苦之處. 楞嚴云. 自謂已足. 忽有無端大我慢

起. 心中尙輕十方如來. 何肉下位聲聞緣覺.

又云. 忽然歸向永滅. 撥無因果. 一向入空. 空

心現前. 乃至心生長斷滅解. 不禮塔廟. □毁

經像. 謂檀越言. 此是金銅. 或是土木. 經是樹

葉. 或是疊華. 肉身眞常不自恭敬. □崇土木.

實爲顚倒. 其深信者從其毁碎. 埋棄地中. 疑

誤衆生. 入無間獄. 失於正受. 當從淪墜. 則知

世尊於妄說法空之人. 及未得謂得未證謂

證者. 預已授其入獄之記. 明鑑若是. 今人豈

能逃佛所記哉. 或曰. 彼達多入獄無苦. 我奚

畏焉. 不知達 多因心欲逆讚釋迦之道. 故在

地獄非但無苦. 且如三禪天樂. 然以身口似

謗故. 在地獄之中. 還如身口所作. 具受無

量種苦. 佛師尙爾. 肉今人效之. 使人於經

像間不生尊敬. 視猶土木. 待如故紙. 令彼不

識因果. 薄於罪福. 遠佛敎誠. 近五逆行. 如是

惡報其能[&FFFF]#乎

開示禪佛不二法門第七

經數: 一九七四

經名: 寶王三昧念佛直指卷上

頁數: 三六四

上	欄

釋迦如來所垂念佛法門. 統法界群機而無

外者也. 實文殊普賢所證大人境界. 天台四

明判與華嚴法華同部. 味屬醍□. 卽禪宗所

謂單傳直指之道. 永明四料簡中謂. 無禪

有淨土. 萬修萬人去. 但得見彌陀. 何慮不開

悟. 誠向上一路也. 奈何今人因於名利所謀

不遂其志. 乃作色長歎而自悔云. 噫我平生

一切都罷了. 參禪非我所望. 不知且念些阿

彌陀佛. 以度生世. 苟不折本足矣. 於是反怠

其身. 曾未深省. □或忽遇些些兒得志趣. 便

自無量惡作依舊一時現前. 莫之能禦也. 念

佛如此. 何益之有. 今詳其見. 彼謂參禪雖妙

而難. 如造萬間大廈. 念佛雖粗且易. 如作一

[&FFFF]#草窟. 見地若此. 譬如饑世得遇大王百味

珍膳. 認作草菜之食. 以如意珠王. 視爲魚

目. 可不哀哉. 不知禪佛二門發行雖異. 到家

一著. 其理是同. 當知所以發行異者. 如參禪.

枯來卽是. 不著佛心. 然若自不能具正知見.

又不遇正知見人. 縱不退轉. 多入魔道. 無佛

力救護故也. 若念佛. 一切不取. 惟念彼佛. 雖

無正解及師友開發. 但直信有佛身土. 發志

卽生. 縱滯邪小. 亦還於正. 有彌陀願力救護

故也. 是名發行有異. 非謂法門地位深淺有

異也. 是知參禪卽念佛. 念佛卽參禪. 禪非佛

不得往生. 佛非禪不得觀慧. 念佛參禪豈有

二致. 若知此義. 則當乘彼功名富貴得志之

時. 一刀割斷. 卽便猛發大心. 力行斯道. 於世

所有妻子寶貨頭目髓腦乃至身命. 不自吝

惜. 決志心生. 豈可直待悔吝失節不得已之

中	欄

際. 以此最上法門. 但作草窟魚目小道之見.

以苟且之法而欲修之. 可傷可惜甚矣. 若能

因是悔吝. 從公一時放下. 生大乘寶所之見.

辨決定不退轉心. 譬如隨風順流之舟更加

櫓棹. 豈不疾有所至. 何幸如之. 問. 若是. 則

禪書有云. 如何是佛. 答乾屎□. 答麻三斤. 云

我當時若見. 一棒打殺. 與狗子喫. 貴圖天下

太平. 乃至魔來也殺. 佛來也殺. 且道與念

佛三昧尊敬戀慕畏愛渴仰之心及到家之

旨. 如何同耶. 答. 念佛者. 本持念彼西方極樂

世界報身阿彌陀佛也. 此佛報身有無量相

好光明化佛菩薩聲聞願力功德. 不可具說.

此爲佛身. 又佛所依境有諸寶池地樹幢網

欄臺鈴□華水等一切莊嚴. 此爲國土. 然彼

佛以身爲土. 以土爲身. 身土無□. 心境圓通.

或彼或此同一受用. 乃至蘊入界處一切諸

法. 直至無上菩提. 及能殺所殺之義. 一切時

一切處. 無障無□. 非縛非脫. 縱橫逆順. 皆卽

彌陀淸淨色身. 何以故. 心卽境. 境卽心. 身卽

土. 土卽身. 生卽佛. 佛卽生. 此卽彼. 彼卽此.

及靑黃赤白之色. 眼耳鼻舌之根. 如是諸法

或心或身. 亦一一無不自在. 無不解脫. 尙

不間於□怒癡是梵行. 塵勞□是法侶. 何特

乾屎□麻三斤非是佛耶. 此旣是佛. 何須於

淨地上. 特地示現降生. □肉做瘡. 起度生

想. 如此正好一棒打殺與狗子喫. □省得許

多作模作樣. 六年苦行. 降魔說法. 於無生滅

平等法中. 唱生唱滅. 賣弄千端. 攪動世界. 惱

亂一切. 使平地上死人無數. 豈不天下太平.

下	欄

□到這□. 切忌錯會. 不得動著. 動著則喫我

手中痛棒有分. 若謂此說是曹溪門下□[&FFFF]#

堆頭觸著得底. 且未曾夢見在. 我早打折爾

驢腰間. 恐不容汝如此計較. 答. 亦不外此計

較. 又汝莫謂計較有心計較無心. 我幾曾計

較來. 問. 只此早是計較了. 答. 我適來說什□

底. 問者不會. 良久又問. 若一切是佛. 則糞箕

苕□皆可酬彼所問. 何特以極劣乾屎□而

作答耶. 答. 旣一切是佛. 則門□戶□目前諸

境皆可爲問. 何特取是勝 之佛而爲問耶. 故

知問者心地本純. 太取其高. 而答者欲破彼

執. 反取其劣耳. 若知屎□非劣則佛亦且非

優. 豈可謂彼語有不同. 而妄認禪佛. 爲異行

哉. 問. 此念佛法門若如此奇特. 與少室指心

成佛之說. 台宗觀心觀佛之談. 初無有異. 可

謂不出一念顯三千妙法. 而三觀宛然不離

萬法. 究一眞如門. 而一心頓了. 且敎我鈍根

後學之人. 如何修行得相應去. 答. 但肯發行.

何慮不成. 譬如空谷之間. 有聲皆答. 聲大則

大鳴. 聲細則細響. 隨彼發聲. 無不克應. 正如

樂國以三輩九品攝受衆生. 亦隨其根利鈍

深淺邪正遲速而導之. 應生何品. 無遺機矣.

如谷應聲高低共作. 若能勤加精進. 必不唐

捐. 又肉時無先後. 何嫌鈍根. 以是義故. 則

知一切法門卽一法門. 一法門卽一切法門.

豈特禪佛不二. 擧釋迦一代施化之道. 不出

念佛一法門矣. 又此法門量廣大. 故攝機無

外. 何間愚智之根. 奉勸後賢. 於此法門莫生

異見

經數: 一九七四

經名: 寶王三昧念佛直指卷上

頁數: 三六五

上	欄

示諸佛二土折攝法門第八

夫二土者卽諸佛折攝二門也. 行人聞上所

說依正之境. 則能如彼經旨. 了知此土實苦

彼土實樂. 雖聞觀慧法門圓融微妙. 而直見

二士儼然皆卽實境. 非如淺信之人謂. 彼土

心有則有. 心無則無. 光影幻化虛妄不實. 處

處皆是西方等解. 深知彼土亦如此土. 端確

的實而無謬誤. 若人能具此智. 不爲世間一

切邪解偏見諸惡知識之所回轉. 則當正觀

二土苦樂淨穢. 於其境上. 生二種心以爲方

便. 非此二心. 不能生彼. 何謂二心. 一者厭離

心. 二者□樂心. 於此娑婆生厭離故. 則能

隨順釋迦所說折門. 於彼極樂生□樂故. 則

能隨順彌陀所示攝門. 以此二門精進修行.

念佛三昧必定成就. 何謂折門. 以聞如上所

說極樂勝妙. 則應如理觀察此娑婆世界皆

苦無一樂者. 三塗地獄日夜燒然. 餓鬼旁生

不可堪忍. 修羅忿戰. 人處何安. 根塵與八苦

交煎. 因果共四生昇墜. 時有寒暑. 境是沙

泥. 晝夜推遷. 無常不住. 又復受身臭穢. 男女

異形. 所需衣食艱難粗惡. 壽命不永. 衆苦

相生. 縱有生於天宮. 報盡還歸極苦. 又不知

人中樂卽是苦親正是□. 顚倒攀緣不心出

路. 從業致業展轉不休. 如是苦惱不可具陳.

故當厭離也. 何謂攝門. 行人聞說娑婆實苦

如是. 則於彼土西方極樂生大□樂. 彼極樂

土寶地寶池無三惡道. 莊嚴妙勝超過十方.

無寒暑晝夜推遷. 無生老病死結業. 純男無

女. 蓮華化生. 衣食自然. 能成法喜. 壽命無

中	欄

量. 身光莫窮. 聞法音則應念知歸. 睹相好而

刹那悟道. 如是種種快樂無量. 得名極樂. 故

當□樂也. 若能於此一門. 精進修習日夜不

休. 隨順佛敎. 於此土聲色諸境. 作地獄想. 作

苦海想. 作火宅想. 於諸寶物作苦具想. 飮食

衣服如膿血鐵皮想. 於諸眷屬作夜叉羅刹

□人鬼想. 肉復生死不住. 長劫奔波. 實可厭

離. 於知識若經卷中. 聞彼佛願力國土莊嚴.

於念念中. 稱彼理趣生安隱想. 生寶所想. 生

家業想解脫處想. 彌陀如來菩薩僧衆. 如慈

父想. 如慈母想. 生接引想. 生津梁想. 於怖畏

急難之中. 稱名卽應. 功不唐捐. 刹那便至. 速

來救護想. 應念出離想. 如是功德無量. 實可

□樂. 若於此折門. 不能修行. 厭離不深. 則娑

婆業繫不脫. 若於彼攝門. 不能修行. □樂不

切. 則極樂勝境難□. 是以行人欲生淨土成

就念佛三昧. 當齊修二門. 爲發行最初一步

也. 若不修此二門. 雖了觀慧之旨. 但成虛解.

縱欲生彼. 以不□厭. 無因可得. 若能修此二

門. 不識觀慧之旨. 雖可生彼. 但事想故. 位非

上輩. 若能熾然□厭. 圓修觀慧. 旣生而復上

品者矣. 學者豈可謂此說固執著相而輕棄

也. 或曰. 何不諸緣放下一念萬年. 使心與理

會境與神融. 自然合法. 何必□厭取捨若是

之深. 答. 若謂諸緣放下是道. 只起一念放下

之心. 便不名爲放下. □與道反遠. 類於斷

見外道. 故鵝湖云. 莫□忘形與死心. 此個難

醫病最深. 又云. 若還默默恣如愚. 知君未解

做工夫. 又佛十八不共法中. 有精進無減. 又

下	欄

六波羅蜜因精進故方得成滿. 且放下者. 但

放下世間業緣耳. 豈是放下精進體道之心

哉. 古人所謂坐在無事甲□. 正是此輩. 若謂

放下自在是道. 而不勤加精進一心修行. 豈

得心會境融打成一片與道合耶. 若知不放

下是放下. 熾然□厭取捨. 卽是不□厭取捨.

修卽無修. 念卽無念. 則名無功用行. 亦名

無作妙心. 奚難速證中道之理. 又修故離斷.

無修離常. 斷常旣離. 則異乎所問. 而直生安

樂世界. 以二大士爲同修. 日與彌陀佛相對.

彼時知何法而不可問. 何行而不可學. 何疑

而不可除. 何心而不可得. 旣無退轉. 則此□

厭豈不是成無上正覺之大因行哉

勸修第九

夫淨穢同心生佛一理諸法本等. 奚假勸修.

其奈衆生迷心作境淨穢斯分. 對待相成縛

脫□異. 纏縛多劫不覺不知. 故須勸娑婆苦

海衆生. 心生西方極樂世界也. 行人旣聞如

上所說二種法門. 則必深知淨穢苦樂之士

眞實不謬. 便當發行心生. 如彼農民得利自

趨. 止之不可得也. 然彼農民近爲一歲饑寒

之苦. 尙甘日夜不休朝愁暮苦. 具經年載而

不自倦. 肉彼三昧行者若一念精勤超歷劫

娑婆之苦. 何止一歲饑寒. 登九品極樂之安.

何止一年溫飽. 以彼較之. 優劣可知. 是尤

不必待人勸也. 又前示人折攝二門. 其旨已

明. 如云此是金玉此是砂石. 雖三尺孺子. 亦

必棄石而心金. 不勸而自取. 蓋因識其貴賤.

行者亦爾. 旣明識此土是苦. 彼土是樂. 此是

經數: 一九七四

經名: 寶王三昧念佛直指卷下

頁數: 三六六

上	欄

生死比溺. 彼是自在解脫. 亦必捨此穢土. 而

心彼淨土. 自然念念不住. 心心不息. 如救

頭然聞敎便行. 奚待更勸. 苦樂二土是佛所

說. 諦信不疑. 修則自得. 今人見屎尿. 則必□

鼻Ｃ眉. 嫌其臭穢. 便欲速去. 見錦綺. 則必舒

顔展笑. 貪其瑩潔. 便欲速得. 彼暫時美惡幻

境尙不能一忍. 而憎愛熾然. 肉長劫極樂極

苦之處. 而不速生□厭. 可謂愚之甚惑之深

矣. 又此娑婆世界釋迦已滅. 彌勒未生. 賢聖

隱伏. 一切衆生奔波苦海. 猶失父之兒. 若不

以極樂願王爲歸. 則誰爲救護. 又肉此界六

道雜還. 人天雖優. 報盡則墜. 今且以人處

□修論之. 彼神仙之黨未離空地. 尙不易至.

肉彼天乎. 彼生天者. 以三品十善之因生三

界天. 自劣至優. 各歷多劫. 不能如願. 成小敗

廣. 如海如滴. 中間或遇邪惡魔黨. 永退永

失. 敢言得出三界. 而望四果四向之地. 肉歷

信住行向諸地而超此耶. 若能修此念佛法

門心生淨土. 雖在凡地. 不出一生. 卽便橫截

三界五道生死. 徑超諸有. 蒙佛接引頓生安

養. 於彼上品蓮臺托質. 花開見佛. 聞法悟

道. 不離當念闊步大方. 供養一切三寶. 敎化

一切衆生. 彌勒世尊降生之時. 再來此地. 同

佛弘慈. 所有歷劫父母妻子兄弟□妹□親

等境. 諭以道品. 告以昔因. 皆令證果. 則其行

願豈不廣大耶. 此娑婆世界所有三障一切

結業. 更不能累我. 如是功德. 若一念失修. 便

屬後世. 豈宜自緩. 肉又世事千端生緣萬擾.

如銷如鉤. 連環不斷. 心則念念不住. 身則在

中	欄

在無休. 役我升比. 障我本性. 歷劫至今. 曾未

休息. 無常遷變不可久留. 縱壽百年不逾迪

指. 今日明日難保其存. 忽於眼光落地之際.

不覺刹那異生. 隨其業因受形別類. 披毛戴

角著地飛空. 今日見解都忘. 恍忽三途六趣.

飄零多劫不知自歸. 可謂大苦. 縱是彌勒出

世. 而我生處何知. 尙不聞父母三寶名字. 何

肉經敎圓談. 雖受異身. 保惜深重. 因業致

業. 從冥入冥. 懼死貪生. 不異今日. 若非卽於

目下當念之間. 效彼先覺丈夫. 猛發大心立

決定志. 奮揚擧[&FFFF]#拔山之力. 一 截截斷跳出

稠林. 使兩頭撒開中間放下. 安能行業昭著

光動人天. 群有蒙恩. 諸佛護念. 閉三惡趣. 開

總持門. 卽使不待娑婆報滿便得往生者也.

若又更待處所穩便. 衣食□饒. 充足香華. 事

事稱意. 思前算後. 卜彼良時. 報盡恩□. 圓

成善事. 然後發行. 假使虛空界窮. 亦無此日

矣. 所謂晴乾不肯去. 直待雨淋頭. 古云. 卽今

休去便休去. 欲覓了時無了時. 斯之謂也

寶王三昧念佛直指卷上(終)

寶王三昧念佛直指卷下

四明□江沙門妙協集

勸戒殺第十

相國裴公美休嘗著圓覺經疏序. 其略曰. 夫

血氣之屬必有知. 凡有知者必同體. 所謂眞

淨明妙. 虛徹靈通. 卓然而獨存者也. 以是觀

下	欄

之. 則知□飛□動至微之物. 及彼大身師象

軋蛇之類. 與十方佛圓覺妙心. 虛徹靈通同

一眞淨. 奚可分優劣乎. 生佛旣同. 人雖至

靈. 豈不亦與彼等同一體性. 共稟四大五行

之質. 同生天地之間. 如虛鼠危燕之類. 上應

乾象肖乎日月. 反能司人災福. 焉得不及人

也. 此理旣明. 乃知人與物類性均天倫. 彼旣

無別. 豈可逞我一時之强暴. 乘彼之微弱而

盜行殺□哉. 又彼所以異於人者. 但因無始

妄想極重惡業所牽. 故不覺不知. 改頭換面.

異類受形耳. 非謂心體有異也. 體旣無異. 又

與彼類俱在生死. 云何析其皮骨. 潰其血

肉腸胃肝膽. 或稱量買賣. 煎煮百端. 咀嚼其

軀. 恣取甘美. 於一時間. □我貪□. 適我口

腹. 曾不顧懼未來惡道長劫之痛. 可謂失之

甚也. 人雖或謂優彼. 但業對未至耳. 豈眞優

於彼哉. 肉彼類中. 有報盡當爲人者爲天者.

有聖人諸佛菩薩示同其類者. 我障不識. 奚

可殺彼所極愛重之身命. 資我片時之口欲.

忽爾人業報盡. 反有不及彼者. 奚謂彼類是

我食啖而定不及我乎. 又肉我身昔同彼類.

彼類同我. 於類類中. 亦曾互爲父母兄弟妻

子□妹諸親眷屬. 形體變流. 心亦迷沒. 不復

相識. 妄謂彼劣. 今殺食之. 卽殺我父母先親

眷愛. 又我身不離四大. 亦殺自已四大故身

也. 又佛言. 一切衆生皆有佛性. 以未來必

成佛故. 尙當供養給侍如父母想. 奚忍殺之.

若殺之. 是亦殺未來佛也. 可不懼乎. 嗟今傷

殺之人不識先因. 爲親之時. 於逆境中多生

經數: 一九七四

經名: 寶王三昧念佛直指卷下

頁數: 三六七

上	欄

違逆. 從親起□. 從□結恨. □恨連□世世不

失. 於是相生相殺展轉不已. 如彼海潮盈虧

往來不能自止. 審彼約己. 可不痛傷. 故梵

網經中. 旣禁自殺. 乃至敎他方便讚歎誓□

等1敎. 及因緣法業. 皆暇令永斷. 此佛誠敎

誡也. 我若不止相呑食者. 則必令彼佃獵漁

捕惡心之人展轉滋多. 使水陸空行一切衆

生藏竄無地. □入其手. 毛羽鱗甲一時傷毁.

哀聲未絶. 便供食啖. 或易他物以養吾體. 豈

知一切物類□死貪生之心本與我同. 若能

知是先親. 同斷殺業. 亦能全乎孝道. 經云. 孝

名爲戒. 卽戒殺爲孝也. 且彼物類性具先知.

避不擇時. 逃不擇處. 肉復天地寬闊. 亦有自

養之處. 今故不能自生. 而兩恰相値. 必入

人之手者. 蓋以先因不可逃耳. 先因旣不可

逃. 今因自當深思痛戒. □或不戒. 則彼此殺

害之業必如前牽入其類. 亦安可逃耶. 經云.

假使百千劫. 所作業不亡. 因緣會遇時. 果報

還自受. 豈虛語也. 故我世尊滿淨覺者. 現相

人中. 於諸法會. 以此戒殺之訓. □□告誡. 非

不再三. 且以此戒列於諸乘之道. 於梵行中

非不嚴切. 又復示現琉璃大王盡殺釋種. 佛

亦頭痛. 及金□之報垂誡於世. 欲使人知因

果難逃而同止其殺也. 可不信乎. 或謂佛必

無此而爲物示此者. 則聖人有□人之過. 佛

旣無過. 此奚不實. 此旣是實. 佛自尙爾. 何肉

於人. 故知報償之理如影隨形. 又如世人平

生友善. 但或一言之□一物之負尙結□至

死. 肉加以白刃恣食其肉. 可忘深恨乎. 且彼

中	欄

世典亦有不合圍不□群. 釣而不網. 戈不射

宿. 及聞其聲不忍食肉之訓. 正與吾佛三藏

漸敎計食三種淨肉之說. 頗同. 雖不如大乘

方等盡止殺業. 亦止殺之漸也. 止殺之漸尙

有至德及禽獸之譽. 何肉口悉素餐. 身必麻

□. 意專慈忍. 不暴一物. 使各遂其生. 豈不德

化無邊可稱譽也. 且古聖尙不肯暴露枯骨.

枯骨無知. 心猶不忍而葬之. 何肉有命血肉

同靈之物乃可殺食耶. 老子曰. 馳騁田獵令

人心發狂. 又曰. 射飛逐走. 發蟄驚巢. 縱暴殺

傷. 非理肆宰. 乃至行住坐臥擧動施爲所傷

殺物. 其於天地空中. 必有司命. 欽承上帝

好生之德. 隨其輕重. 悉筆記之. 女髮無失. 使

彼生則減紀. 招不如意. 死則墮獄. 備受衆

若. 所有刀山劍樹. 斬□煎煮. 抽腸拔肺. 剝皮

啖肉. 切骨削髓. □首挑眼. 焚脚燒手. 諸大地

獄靡不經歷. 拂石塵沙無可喩其壽命. 縱彼

大獄之報有盡. 於百千劫復墮餓鬼. 於如是

劫之墮畜生. 於畜生中必殺一酬一. 殺心若

重. 或殺一報之千萬乃至無盡. 方與相殺之

人如前相値. 或殺或食. 以償宿債□銖無差.

如其先有微善得生人中. 尙世世貧窮孤苦.

多病短命. 癲癎失志. 盲聾□啞. 疥癲癰疽. 膿

血諸衰. 百千等苦以自莊嚴. 衆怨境界畢集

其身. 親族棄捨不可堪忍. 此皆殺業旣深. 故

受如是極苦也. 是以梓童帝君有化書戒殺

之篇. 書經亦云. 作惡降之百女. 不其然乎. 又

肉異類亦有仁心. 理不可殺. 羔羊□乳. 慈鳥

返哺. 有行孝之禮. 胡犬護主. □□不屈. 有忠

下	欄

直之能. 蜂蟻君臣. 鴛鴦夫婦. 雁行兄弟. □鳴

友朋. 觀彼群生. 與人何異. 人雖至靈. 反不能

推同體之慈以及含識. 更殺彼命以養一己.

可謂靈乎. 可謂仁乎. 又如陸亘大夫問南泉

云. 弟子食肉是. 不食是. 泉云. 食是大夫祿.

不食是大夫福. 義亦可了. 縱彼世俗延會賓

客. 及行時祭之禮. 豈無□藻瓜果. 庶羞可

□之儀. 得全齋戒之道也. 譬如經說. 昔有屠

殺之子. 欲心出家. 因不肯殺. 其父以刀及羊

幷子共閉密室. 諸若不殺手. 當殺於汝. 其子

因卽自殺. 緣是功德便生天上. 於多劫中受

天快樂. 是知不殺之人旣生善處. 必善其身.

世世得長壽之報. 又能以德遠及子孫世代

矣. 然今佛法欲滅. 如一絲繫於九[&FFFF]#. 多有爲

佛弟子. 不能體佛慈悲. 飮啖自若. 見素食

人. 反謗爲小乘爲魔頭. 甚至比爲牛羊爲鵝

○. 或謂其心太毒. 及百般綺語□露其過. 此

等惡人雖天神見而怒之謂若啖人羅刹. 其

如世人得彼類已反謂之條直也. 鳴呼此佛

法將滅之兆. 不可不知. 夫子産於魚. 尙發得

其所哉之歎. 齊王不忍. 乃稱無傷仁術之言.

戴記殺獸有不孝之談. 書生救蟻中甲科之

選. 當知殺與不殺損益昭然. 肉我釋氏四衆

乃可行此殺業乎. 楞嚴云. 以人食羊. 羊死爲

人. 人死爲羊. 汝償我命. 我償汝債. 以是因

緣. 經百千劫常在生死. 又云. 生生死死. 互來

相啖. 惡業俱生. 窮未來際. 法華云. 佃獵漁

捕. 爲利殺害. 販肉自言之人. 皆勿親近. 又有

偈云. 若欲殺生者. 應作自身觀. 自身不可殺.

經數: 一九七四

經名: 寶王三昧念佛直指卷下

頁數: 四六八

上	欄

物命無兩般. 此等誠訓寧不昭然. 或有邪見

之人. 謂彼衆生俱妄生妄死. 罪福本空. 殺之

無報者. 則何不道我等亦妄心妄食. 舌味本

空. 食之無益也. 是以旣有貪心. 豈無報境. 若

云此類不食何用. 則蜈公蛇□皆無用者. 可

食之乎. 以上所述乃是審己例彼. 平等不殺.

仁人各行之道. 若我出家之子欲修念佛三

昧. 正欲淸淨三業解□釋結生於淨土. 豈可

不斷殺食. 於臨終時而自障乎. 大藏經中廣

有敎旨. 諸佛一音始終不二. 三敎聖訓莫不

皆然. 片紙之中豈能備引. 但願法界衆生聞

斯義趣. 體道好生. 同□仁壽. 俱盡天年. [&FFFF]#諸

□結. 更能如法化人. 充聖人慈濟之道. 使

彼已悉證慈心. 必同造於蓮華之域. 成正覺

矣

勸持衆戒第十一

惑者問曰. 今聞念佛直指戒殺之說. 可謂指

體投機事理悉備. 實善世利物之訓也. 敢問.

爲只此殺業當極戒之. 爲兼盜□妄等諸惡

悉宜深戒之耶. 若當悉戒. 何以語之略也. 答.

噫是何言也. 子豈不聞經有具足衆戒之說.

奚獨戒殺. 但殺業最重. 通於貴賤. 人所難除.

故於正行之首. 先令斷殺. 庶可具乎衆戒. 故

語之詳耳. 戒體豈有取捨哉. 又若戒德不修.

憑何立行. 如器欲貯醍□先滌不淨. 修三

昧者亦復如是. 必衆戒淸淨乃可得成. 縱其

宿業深厚. 不能頓斷. 當亦方便暇抑自勸自

心. 省身悔過修四念處. 了知世間樂少苦多.

無常敗壞不久磨滅. 一切諸法皆不淸淨. 如

中	欄

夢幻無我. 設諸方便而使必斷. 豈可隨妄念

而失其宰. 又戒德雖具. 若不使身心澄定息

諸世間伎能雜術. 乃至一切若善若惡能分

念者. 設不屛去. 何能一心修此三昧. 三昧不

一. 往生何由. 然今一切衆生無明業識遍周

法界. 苟起一念世心. 便被如是等塵勞魔黨

牽□將去. 全身陷沒. 心出無期. 譬如遊魚雖

逸一絲可繫. 其害非不大也. 心念尙爾. 肉

身行哉. 今旣修此三昧. 正欲如箭一心取的.

不待此身報盡跳出稠林. 決生淨土. 豈可失

戒攀緣志行因循. 使三昧不成. 更入惡道可

不痛傷. 若果聞之不戒. 則臨終無驗. 莫謂佛

力無感應也

勉起精進力第十二

精進者. 不爲世間八風所退. 又不爲身心異

見一切大小病緣而怠其行. 故名精進也. 行

人旣依勸發. 永斷殺業. 漸具衆戒. 欲入三昧.

於三昧中. 或被一切强軟二魔內外惑亂. 行

有退轉者. 則當堅强其志. 重加精進. 如金剛

幢不可□毁. 如須彌盧不可搖動. 如彼大海

衆毒莫壞. 假使行人聞佛記云. 汝今雖修此

行. 彼安養土必不得生. 卽當答言. 善哉世

尊. 我先受佛記. 心生極樂. 釋迦佛言. 一切衆

生皆當發願願生彼國. 尙不間於女人根闕

十惡五逆阿鼻之非. 何肉於我. 我今道行雖

微. 不造五逆. 數過十念. 必當得生. 佛豈自□

肯違本願. 肉十方諸佛示廣長舌相證明斯

事. 是故我今必定心生. 不敢退轉也. 如是名

爲行人金剛延幢勇健之力. 佛記尙不能退

下	欄

其初志. 何肉天魔惡黨. 人中水火盜賊强邪

境界. 及妻妾情愛而能動我行願哉. 或曰. 我

見世人. 雖修而不得生者何耶. 答. 蓋其見異

而行不莊故也. 問. 如是則虛喪其功耶. 答. 豈

虛其功. 彼亦必承彌陀願力. 今世不生. 二

世必生. 二世不生. 三世必生. 若但一念一動

歸向彼佛. 必在當來多世定得往生. 是名皆

得不退轉者. 豈有不生者乎. 故知生彼國者

得不退轉. 修此行者亦得不退轉也. 但彼後

世生者枉受多劫輪□之苦. 故須一生取決.

豈可自二其志墮在他世往生者乎. 其中若

有宿業所使願行有虧. 常當一心誦此拔一

切輕重業障得生淨土陀羅尼. 若持一遍. 卽

滅身中所有一切五逆十惡等罪. 若持一十

萬遍. 卽得不廢忘菩提心. 若持二十萬遍. 卽

感菩提芽生. 若持三十萬遍. 阿彌陀佛常住

其頂. 決生淨土. 此□世所誦者. 雖此藏本.

其音聲句讀多訛謬. 今所傳者乃是近代三

藏法師沙羅巴所譯. 比他本. 最爲詳要. 修是

行者. 故宜誦之爲正行之直指. 今附錄於此.

□曰

奈麻辣□納  特□耶也	奈麻阿□也  阿

彌打跋也  □達□□也	阿□喝帝  三迷

三不達也  □的也撻   唵  阿彌□帝  阿

彌□打  □巴偉  阿彌□打  三巴偉  阿

彌□打  葛□比  阿彌□打  薛帝	阿彌

□打  帝際  阿彌□打  韋□蘭帝	阿彌

□打  韋□蘭帝  □彌爾  阿彌□打  □

□奈  □□帝葛□	阿彌□打  頓度比

經數: 一九七四

經名: 寶王三昧念佛直指卷下

頁數: 三六九

上	欄

蘇□□  薩□□  阿勒撻  薩□爾	薩□

□  □□麻  吉□舍  吉□也	葛□  莎

喝  (與宗同音)

亦名無量壽如來根本眞言. 誦此得大精進.

速生淨土

正行第十三

如上所述依正二境乃至精進. 雖皆圓妙. 悉

是心生之方. 未爲正行. 此下所陳乃是正行

之旨. 何謂正行. 行者旣發此志. 必使身心淸

淨入於道場. 先當觀察. 我及盡虛空界微塵

刹海一切衆生. 常在生死大海. 歷劫不休. 飄

零比溺. 於六道中. 無歸無救. 若不令其普得

解脫. 何名正行. 於是等觀□親之境. 卽此

境上起大悲心. 如虛空量廣大普覆. 又作是

念. 我今此身如彼瘡□□業苦聚. 若不以此

布施衆生. 等修三昧令彼解脫. 則違佛敎誡.

違我本願. 衆生受苦甚可畏愍. 我今發心. 如

師子王出窟. 不心伴侶. 不心護助. 嚬呻哮吼.

□伏一切. 定不爲彼弊魔惡黨之所退轉. 如

是大心旣立. 然後審彼古賢念佛正行. 當擇

自然寂靜之方. 及非先曾穢染之地. 所費先

當盡己所有. 乃可匈人. 如法建立道場. 下

以香泥. 上懸寶蓋. 中奉三身及九品像. 極令

嚴淨. 布諸□華. 供事畢備. 皆令瑩淨微妙. 次

則著新淨衣. 燒香然燈. 安設坐具. 無始所有

一切善根. 普爲衆生回向淨土. 莊嚴行願. 若

不如是回向. 生因奚得. 於是三心圓發. 五體

投誠. 觀佛相好. 胡□合掌. 乃至運心普緣

無邊刹海一切衆生及我此身. 自昔至今流

中	欄

浪不返. 深爲可痛. 肉淚悲泣心佛垂慈. 不覺

此身如大山崩. 歸命三寶. 手擎香華. 想遍法

界. 請佛歎德. 敬禮投誠. 剖腹洗腸發露過罪.

修行五悔. 旋繞歸依. 於是端坐面西. 觀佛相

好. 誦經念佛. 出入經行. 晝夜六時克期練行.

如或障深未感. 至死爲期. 於中不得刹那念

世五欲. 如是一心. 若不往生. 則我佛是大妄

語者. 故此三昧其神若是. 此三昧者諸佛所

讚. 諸聖同遵. 始則唱於廬山. 終則流於天下.

歷代傳弘皆以此爲歸趣. 但三昧儀軌雖多.

惟慈雲所撰詳略得中. 宜熟味之. 此是第一

上行境界甚深. 學者於中當竭其力. 愼不可

捨此而趨彼也. 若或根機不等勝行難全. 亦

必處於淨室. 使內外肅淸. 隨意立行. 禮佛懺

悔. 日定幾陳. 精進一心誓不中悔. 或專誦經.

或專持□. 或但執持名號直心往生. 或能深

達法義觀佛依正. 若至得見好相. 卽知罪滅

緣深亦生彼國. 如經有云. 不可以少善根福

德因緣得生彼國. 若有聞說阿彌陀佛. 執持

名號. 一日二日乃至七日. 一心不亂. 其人命

終. 佛與衆聖現前接引卽得往生. 故知執持

名號卽是多善根多福德因緣也. 又有未能

盡斷世緣. 亦修世善. 於極樂國諦信不疑. 念

念戀慕不忘. 於前行門隨意修習. 四威儀內

以此爲歸. 觸境則達彼淵源. 臨事則力行方

便. 臨命終時必生彼也. 然此諸行詳略雖有

不同. 而其法力本等. 但存心或有緩速. 故佛

應亦有遲疾. 學者不可不知. 又有慈雲十念

法門. 每於晨朝. □漱已畢. 靜處面西. 宜亦修

下	欄

行. 此實往生極樂之初因. 願必不可失也. 如

上行相. 義具委明. 可謂義無餘[&FFFF]#矣. 或曰. 某

於念佛之際. 雖運身口. 而心念紛飛不能自

暇. 且如何用心得不散亂. 答. 能運身口之念.

母論其散. 但不間不斷. 自能一心. 亦可卽名

一心. 惟行之不休爲度. 固不必憂散亂矣. 譬

如父母喪愛子龍失命珠. 不期心一而心自

一. 豈暇之令一也. 此心本不可暇. 實在行人

勤怠耳

別明客途所修三昧第十四

道場旣備. 供事已陳. 一一無不如儀. 豈可隨

時空過. 則當依敎運之以觀慧. 解之以妙境.

承此勝心立無作行. 則生死海必枯. 淨土必

生矣. 時有客在坐. 雍容自如端莊雅重. 內

[&FFFF]#不怯之貌. 忽作禮而問曰. 今觀師誨. 則知

運心廣大深淺咸該. 然皆建立道場. 使供事

畢備. 乃安心處靜. 方可起修之說也. 若余生

於晩輩. 機鈍寡聞. 自昔至今. [&FFFF]#□湖海. 周

旋境邑. 或去或來. 雖欲處靜進功. 量力未

得. 若能卽於旅次不假道場. 亦可六時行道.

三業無Ｃ. 誦□持經. 稱名禮懺. 一一如儀

期生安養. 一同道場功行. 庶我輩可以奉行.

伏願弘慈啓迪未聞之旨. 曲垂始終方便. 答.

大哉問也. 世人欲修三昧. 謂必所需百事具

足然後發行. 今子之志可謂拔乎其類矣. 非

此問. 不發吾之所[&FFFF]#. 使悉被餘機也. 蓋聖

人垂敎. 如一味雨. 三草二木各得敷榮. 肉念

佛三昧普攝群機. 子若心決生淨土. 當知四

威儀中皆爲道用. 豈特妨於客途哉. 子若欲

經數: 一九七四

經名: 寶王三昧念佛直指卷下

頁數: 三七○

上	欄

就斯立行者. 最初當先立不欺心. 藏德露[&FFFF]#.

愼母矜耀. 始從脚根下. 便要內外穩當. 次則

必放下諸緣. 休息萬事. 預宜熟讀淨土經□

五悔懺法. 極令通利. 又應修習所行威儀. 必

使端莊雅重. 乃如前說. 起眞正信心. 運大

悲智. 普爲衆生. 如理觀察二土淨穢苦樂兩

報. 實可厭□. 於此發行. 旣在客途. 居處不

一. 如雲如水. 故不必莊嚴道場. 但一淸淨身

心. 服隨分淨勝之服. 於六齋日. 或客何處. 卽

具[&FFFF]#爾香祭之供. 供養三寶. 表有所施. 正當

於三寶前. 拜□稽□. 立廣大願. 誓不退轉. 在

處生世以此爲歸. 更不生中悔心. 雖無道場

莊嚴. 卽於是日爲始. 至形壽盡每日六時修

行此法. 香燈有無母固必矣. 問. 三昧旣須一

心. 人事則有 萬緖. 且如何修行佛事世事不

相妨□. 答. 譬如捕鳥入籠. 身雖在籠. 心憶園

林. 兩不妨□. 籠但繫身. 不能繫彼心出之心.

事但拘身. 有能拘我願往之志. 所謂三界如

籠. 此身如鳥. 心出卽願往. 園林乃淨土也. 故

知妄緣萬緖不□眞心. 何肉客中他事少惱.

自不涉他. 身心坦如正好進修. 問. 法門次第

願更委曲. 使進修之人臨事不惑. 答. 日三夜

三時分不差. 是其次第.  今在客中. 或日初時

至. 若有像處. 或自有像隨身. 則當口誦身禮.

或默誦身禮. 對像而修. 如無佛像. 或對經

卷. 或但面西遙禮. 或但除東向隨方修禮. 當

具如道場儀式. 若有時在道登舟. 及不得已

一切治身動用之事不可撥置. 則佛事世事

同運也. 又當念此世務本爲養身. 我身行道

中	欄

功亦不棄. 卽與三昧同體也. 問. 我聞心無二

用. 得一失一. 如何二事同運. 答. 子豈不聞籠

鳥之喩. 已自委明. 又如一心不妨眼見耳聞

身作心憶. 應用無盡. 何止二事. 用旣無盡. 則

當就彼一切動用之中. 一心持誦小阿彌陀

經一卷. 或上品. 或楞嚴勢至章. 及誦淨土□.

或三或七至百多遍. 又稱佛號. 或三百五百

至千及不計數. 爲入懺佛事. 回向已方入懺.

其禮懺儀式具出慈雲懺儀. 從一切恭敬. 次

禮三寶. 運香歎佛. 禮拜懺悔. 至於旋繞歸依.

皆當隨其文義節段. 一一想我此身恭對淨

土佛前. 或以道場形像佛前□拜瞻繞. 一一

明了不使昏亂禮畢. 觀佛及白女相等. 量時

而止. 於是如前念誦經□佛號回向畢. 方爲

初日分佛事. 以此想禮與道場行法一同. 但

加身禮爲異耳. 又其所誦之音雖隨人境好

惡而輕重之. 當令聲默相半. 比大雅重. □

兩肩之人隱聞. 切不可與人多語. 又當於未

作務前. 或先於佛前燒香一炷. 或更不能. 但

隨手拈物爲香. 就先散之. 至時但運想耳. 於

餘時. 惟宜獨坐獨行. 遠離喧雜及聚衆間談.

戱○侮弄□笑歌歎吟詠筆硯. 使人忘失正

念等事. 是爲日初分佛事. 其日中分後分與

夜三分亦然. 是爲六時行法. 念彼夜中人定

境寂. 用功正宜與日不同. 行者旣爲生死事

大. 豈可隨於懈怠而恣睡眠. 縱歷寒暑之極.

愼勿脫衣. 法服數珠宜置近處. 手巾淨水不

離坐隅.  或有所需. 皆應預備. 又應觀彼信根

厚薄不惱他人不使人厭. 於此無□. 則當微

下	欄

出其聲. 如琴如瑟. 細而比重. 大而不雌. 使天

神歡喜降護鬼畜聞聲解脫. 則其功彌深. 或

在船中及在他家卑□之處. 皆當察境察人

一心精進. 方便宛轉以竭其行. 切不可於中

起人之過彰人之惡. 又不可盡人之歡傾人

之美. 縱遇時間處便. 或有他事異人爲□者.

亦當擇於僻處端坐面西. 合掌至膺聲默隨

宜. 如前想禮. 與作務不異. 又若於作務之時.

事訖身間. 不拘其懺多少乃至一句一拜未

圓. 卽當連音隨誦. 至彼佛前身禮圓滿. 若於

佛前端 禮之時. 忽有他事急爲. 亦不拘懺多

少. 乃至一句一拜未圓. 卽當隨所作處想禮

圓滿. 切不可入懺未多而重起懺. 又此客中

想禮蓋出乎不得已者. 不可暇時亦以想禮

而怠其身. 又不 可以此想禮加於作務之時.

而於間時反虛擲也. 於淺信人不可遽然勸

修. 於深信人又不可不密啓之使其自肯. 又

不可使化功歸己. 如春育物. 不見其功. 彼依

道場所修者. 名順中易行. 從客中而修者. 名

逆中易行. 若以逆中易行. 比之於順中易行.

不□若天地之懸遠矣. 逆中易行其功蓋著.

問. 此想禮與身禮同否. 答. 同. 子豈不聞. 三

業者意爲身口之主. 主旣注想. 焉得不及乎

身口也. 又如懺中運念香華及此身心遍至

之旨. 豈不亦但念想也. 例此可知. 問. 若爾.

但心想禮可不運身口耶. 答. 意業雖勝. 若全

身口. 名三業圓修也. 其默誦之義例此可知.

又能以此想禮之數. 於空時塡禮. 其行尤壯.

問. 六時行法之外如何用心. 答. 或觀佛相好.